มีอาการเจ็บกลางหน้าอกมา2วันค่ะ ขยับตัวเจ็บตลอด ก้มหน้าก็เจ็บ เจ็บแบบแป๊ปๆเจ็บคล้ายอาการขัดยอก (ส่วนตัวเป็นคนสูบบุหรี่ค่ะ)เวลานอนก็เจ็บขยับตัวแรงๆไม่ได้เลยค่ะ พอเอามือจับโดนกลางอกก็รู้สึกเจ็บ อยากทราบว่าที่เป็นอยู่ตอนนี้เสี่ยงเป็นโรคอะไรบ้างค ขอบค่ะ.🙏🙏
สวัสดีค่ะ อาการเจ็บกลางหน้าอกดังกล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากขยับแล้วเจ็บมากขึ้น น่าจะเกี่ยวกับกล้ามเนื้ออักเสบมากที่สุดหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้